Ainārs Vaičulens
Ainārs Vaičulens (dzimis 1983. gada 21. janvārī Aizkrauklē) ir latviešu vieglatlēts, startē vesera mešanas sacensībās. Piedalījās 2009. gada Pasaules čempionātā, kur ar rezultātu 66,89 m ierindojās 32. (priekšpēdējā) vietā kvalifikācijā. 2010. gada Eiropas čempionātā viņš arī nespēja kvalificēties finālam, šoreiz viņš kvalifikācijā uzrādīja vēl vājāku rezultātu 65,43 m un ierindojās pēdējā 25. vietā. Strādā Ulbrokas vidusskolā par sporta skolotāju.